Petaling, Selangor

**Petaling Jaya** merupakan bandar di Negeri Selangor, Malaysia. Ia terletak di Klang  berhampiran Wilayah Persekutuan Kuala Lumpur. Daerah ini berkeluasan 484 kilometer persegi dan mempunyai penduduk seramai 2,298,130 orang.Peluang pekerjaan tidak banyak disini sebab ianya bandar mati.

Daerah Petaling dipecahkan kepada tiga kawasan pihak berkuasa tempatan, masing-masing ialah Majlis Bandaraya Shah Alam, Majlis Bandaraya Subang Jaya, dan Majlis Bandaraya Petaling Jaya. 

Antara petempatan yang utama dalam daerah Petaling adalah, Shah Alam (ibu negeri), Subang Jaya (ibu daerah), Puchong, Seri Kembangan, Damansara, Petaling Jaya dan Sungai Buloh.

## Etimologi
Dipercayai pada masa lalu terdapat banyak pokok 'petaling' di kawasan ini. Oleh kerana banyaknya pokok petaling yang tumbuh, maka tempat ini pun dinamakan Petaling. Walau bagaimanapun, pada masa kini pokok petaling ini sudah pupus dan sukar didapati lagi.

## Sejarah
Petempatan di Petaling bermula sebagai kawasan perlombongan bijih timah. Peneroka-peneroka awal mendapati kawasan ini mempunyai prospek untuk berkembang walaupun pada masa itu kawasan ini masih dipenuhi hutan belantara. Kawasan Petaling di mana aktiviti perlombongan bijih timah ini di jalankan dikenali sebagai *Petaling Tin* yang meliputi kawasan-kawasan seperti Sungai Way, Subang Jaya dan Puchong.

Perkembangan aktiviti perlombongan bijih timah ini telah menarik perhatian banyak pedagang yang berdagang keperluan asas kepada pelombong-pelombong bijih ini. Para pedagang pun mula membina kedai-kedai mereka di Kuala Sungai Klang dan Sungai Gombak. Perkembangan aktiviti perlombongan telah memberikan impak yang besar kepada pertumbuhan dan merancakkan pembangunan sekitar kawasan Petaling ketika itu.

Namun segalanya berubah pada 1 Februari 1974, Kuala Lumpur yang pada mulanya merupakan sebuah mukim, daerah, ibu negeri, ibu negara dan pusat pentadbiran Kerajaan Persekutuan Malaysia dan Kerajaan Negeri Selangor (kini menempatkan di Shah Alam sejak tahun 1980 dan Putrajaya sejak tahun 1999) secara rasmi telah dipisahkan dari peta negeri Selangor dan seterusnya menubuhkan  Wilayah Persekutuan yang pertama. Kesan daripada pemisahan ini, Petaling telah disusun semula yang merangkumi sebahagian mukim Bukit Raja dan Damansara (dari daerah Klang) serta mukim Sungai Buloh dan Petaling (dari daerah Kuala Lumpur). Dengan penyusunan semula tersebut, Petaling dengan secara rasminya diisytiharkan sebagai sebuah daerah sehingga hari ini.

## Pentadbiran
Daerah Petaling dibahagikan kepada empat mukim, sembilan bandar dan 23 pekan.

## Wakil Rakyat
Senarai wakil rakyat di dalam daerah Petaling, Selangor.

### Ahli Parlimen
*Ahli Parlimen 
**YB Puan Yeo Bee Yin

*Ahli Parlimen 
**YB Tuan Wong Chen

*Ahli Parlimen 
**YB Tuan Lee Chean Chung

*Ahli Parlimen 
**YB Tuan Gobind Singh Deo

*Ahli Parlimen 
**YB Dato' Ramanan Ramakrishnan

*Ahli Parlimen 
**YB Tuan Azli Yusof

*Ahli Parlimen 
**YB Datuk Seri Mohamad Sabu

### Ahli Dewan Negeri (ADN)
*ADN 
**YB Puan Wong Siew Ki

*ADN 
**YB Tuan Abbas Azmi

*ADN 
**YB Tuan Ng Sze Han

*ADN  
**YB Puan Michelle Ng Mei Sze

*ADN 
**YB Tuan Dr. Fahmi Ngah

*ADN 
**YB Tuan Dr. Afif Bahardin

*ADN 
**YB Tuan Rajiv Rishyakaran

*ADN 
**YB Puan Lim Yi Wei

*ADN 
**YB Puan Jamaliah Jamaluddin

*ADN 
**YB Puan Pua Pei Ling

*ADN 
**YB Tuan Dr. Ab Halim Tamuri

*ADN 
**YB Tuan Izuan Kasim

*ADN 
**YB Tuan Najwan Halimi

*ADN 
**YB Tuan Danial Al-Rashid

*ADN 
**YB Tuan Gunarajah George

*ADN 
**YB Tuan Wan Dzahanurin Ahmad

## Demografi
Berdasarkan bancian Malaysia 2020 jumlah penduduk di Daerah Petaling ialah seramai 2,298,130 orang dengan kepadatan penduduk 4,719 orang perkilometer persegi yang dikategorikan sebagai taburan penduduk sangat padat. Lebih separuh daripada penduduk di daerah ini merupakan Bumiputera, membentuk 52.6 peratus penduduk. Kaum kedua terbesar merupakan kaum Cina diikuti India . Sebanyak 9.2 peratus penduduk merupakan bukan warganegara.

Nisbah penduduk lelaki kepada penduduk wanita ialah 113:100. Terdapat 679,812 tempat kediaman dengan sebanyak 617,686 isi rumah. Purata saiz isi rumah pula dicatatkan seramai empat orang dalam sebuah rumah. Lebih sejuta penduduk dalam kalangan umur bekerja, 665 ribu dalam golongan muda dan selebihnya 71 ribu orang merupakan warga tua.

### Agama
Majoriti penduduk beragama Islam iaitu 53.4 peratus (1,227,247 orang) dari jumlah penduduk, diikuti Buddha seramai 27.2 peratus (625,077 orang), Hindu sebanyak 9.7 peratus (222,562 orang), Kristian sebanyak 7.6 peratus (175,618 orang) dan lain-lain sebanyak 1.1 peratus (26,215 orang). Sebanyak 21,411 orang (0.9 peratus) tidak beragama.

## Infrastruktur
Pada tahun 2020, terdapat sekitar 225 institusi pendidikan (sekolah kerajaan dan bantuan kerajaan), sebuah hospital kerajaan iaitu Hospital Sungai Buloh, 49 balai polis (termasuk ibu pejabat polis) dan sembilan balai bomba.

## Rujukan